לורנצו גואריני

לורנצו גואריני (באיטלקית: Lorenzo Guerini; נולד ב-21 בנובמבר 1966) הוא פוליטיקאי איטלקי, חבר המפלגה הדמוקרטית. מכהן כשר ההגנה בקבינט של ראשי הממשלה ג'וזפה קונטה ומריו דראגי, ברצף, מאז 5 בספטמבר 2019.<ref></ref> במרץ 2014 מונה על ידי מזכיר המפלגה הדמוקרטית, מתאו רנצי, לסגן המזכיר, יחד עם דבורה סרקיאני, תפקיד אותו מילא עד מאי 2017. בין השנים 2005–2012 כיהן כראש עיריית לודי, עיר הולדתו.<ref>[https://www.cinquantamila.it/storyTellerThread.php?threadId=GUERINI%20Lorenzo Biografia di Lorenzo Guerini]</ref>

== ביוגרפיה ==
גואריני נולד בלודי, לומברדיה, בשנת 1966. במהלך שנות ה-70 למד במכון 'אגוסטינו באסי' בלודי. מאוחר יותר סיים את לימודיו במדע המדינה באוניברסיטת קטוליקה שבמילאנו.<ref>[http://archivio.riparteilfuturo.it/wp-content/uploads/2013/03/cv-lorenzo-guerini.pdf Curriculum vitae di Lorenzo Guerini]</ref>

== קריירה פוליטית ==
=== קריירה בפוליטיקה המקומית ===
גואריני החל את הקריירה הפוליטית שלו בתחילת שנות ה-90 במסגרת המפלגה הדמוקרטיה הנוצרית (DC). הוא נבחר פעמיים כחבר מועצה עירוני בלודי מטעם DC, ומילא את תפקיד חבר המועצה לשירותים חברתיים. בשנת 1994 נבחר לרכז המקומי של מפלגת העם האיטלקית (PPI), היורשת של DC.<ref></ref>

במאי 1995 נבחר גואריני לנשיא הראשון של נפת לודי. הוא הרכיב קואליציית מרכז-שמאל והפך לנשיא המחוז הצעיר ביותר באיטליה, בעודו בן 28.<ref></ref> ביוני 1999 זכה בקדנציה שנייה, שבמהלכה התפרקה מפלגת העם האיטלקי והוא הפך למנהיג לאומי מרכזי.

בבחירות המקומיות לשנת 2005 נבחר גואריני לראש עיריית לודי עבור המרכז-שמאל, וקיבל 54.1% מהקולות הכשרים בסיבוב הראשון.<ref>Lorenzo Guerini (Unione) subito eletto: "Combatterò lo smog" Corriere della Sera, 6 April 2005, p. 52.</ref> בנוסף, הוא מונה גם לנשיא אגף לומברדיה באיגוד הלאומי של העיריות האיטלקיות (ANCI) בין 2005–2010.

ב-2007, יחד עם רוב חברי מפלגת הדייזי (DL), הצטרף למפלגה הדמוקרטית (PD), מפלגת המרכז-שמאל החדשה, ילידת האיחוד בין הדייזי לדמוקרטים של השמאל.<ref></ref><ref></ref>

בבחירות המקומיות לשנת 2010 נבחר שוב גריני לראש העיר בסיבוב ההצבעה הראשון, עם 53.7% מהקולות. במהלך כהונתו כראש עיר הוא נהנה מקונצנזוס עממי רחב ונפוץ, והפך לאחד מראשי הערים המוערכים ביותר באיטליה. ב-31 בדצמבר 2012, התפטר גואריני מתפקידו, על מנת להציג את מועמדותו לבחירות לפרלמנט בפברואר 2013, בהתאם לתנאי התקנון.<ref>Matteo Brunello, Il sindaco dà le dimissioni dal Broletto, Il Cittadino, 2 January 2013, p. 7.</ref>

=== המנהיג הלאומי של ה-PD ===
לאחר שזכה בפריימריז המיוחד שארגנה המפלגה הדמוקרטית, נכלל גואריני ברשימת המועמדים למחוז לומברדיה ולבסוף נבחר. בשנת 2013 תמך גואריני במתאו רנצי בפריימריז בשנת 2013. לאחר מכן, מתאו רנצי מינה אותו לחבר המזכירות הלאומית של המפלגה, בתפקיד הדובר. בפברואר 2014 הצטרף לראש הממשלה החדש בביצוע ההתייעצויות להקמת הממשלה החדשה.<ref>[https://www.padova24ore.it/il-braccio-destro-di-renzi-nel-pd-lorenzo-guerini-a-padova/ Il braccio destro di Renzi nel Pd, Lorenzo Guerini a Padova]</ref>

ב-14 ביוני 2014, האספה הלאומית של הPD אישרה את מינויו של גואריני לסגן מזכיר המפלגה, יחד עם דבורה סרקיאני. לאחר הפריימריז ב-2017, שניהם התפטרו מתפקידם ב-7 במאי 2017, והוחלפו על ידי מאוריציו מרטינה. אך עדיין, גריני מילא תפקיד בהנהגת המפלגה, והפך לרכז המזכירות הלאומית.

בבחירות הכלליות (2018), נבחר גואריני מחדש וב-18 ביולי 2018 נבחר לנשיא הוועדה הפרלמנטרית לשירותי המודיעין והביטחון ולבקרת החשאיות הממלכתית (COPASIR), גוף בפרלמנט האיטלקי שהוצב כדי לסקור ולפקח על פעילות סוכנויות הביון האיטלקיות.

=== שר ההגנה (2019–הווה) ===
באוגוסט 2019 גבר המתח בתוך הממשלה, מה שהוביל להצעת אי אמון בראש הממשלה ג'וזפה קונטה על ידי מפלגת הליגה הצפונית.<ref></ref> לאחר התפטרות קונטה, הדירקטוריון הלאומי של ה-PD נפתח רשמית לאפשרות להקים קבינט חדש בקואליציה עם ה-M5S,<ref></ref> המבוסס על פרו-אירופיזם, כלכלה ירוקה, פיתוח בר-קיימה, מאבק נגד אי-שוויון כלכלי ומדיניות הגירה חדשה.<ref></ref> המפלגה גם הסכימה לכך שקונטה יהיה רשאי להמשיך כראש הממשלה החדשה.<ref></ref> ב-29 באוגוסט הנשיא סרג'ו מטרלה נתן את המנדט להרכבת הממשלה לקונטה.<ref></ref> ב-5 בספטמבר מונה גואריני לשר הביטחון החדש.<ref>[https://www.repubblica.it/politica/2019/09/04/news/lorenzo_guerini_ministro_della_difesa-235188963/ Lorenzo Guerini Ministro della Difesa]</ref>

בפברואר 2021, התפטר ג'וזפה קונטה מראשות הממשלה, לאחר פרישת מפלגת איטליה ויוה מהממשלה. נשיא הבנק המרכזי האירופי לשעבר, מריו דראגי, הוזמן על ידי נשיא איטליה סרג'ו מטרלה להקים ממשלת אחדות לאומית.<ref></ref><ref></ref> ב-13 בפברואר אושר גואריני כשר הביטחון.<ref>[https://www.lastampa.it/politica/2021/02/12/news/governo-draghi-lorenzo-guerini-confermato-ministro-della-difesa-1.39893782 Governo Draghi, Lorenzo Guerini confermato ministro della Difesa], la Stampa</ref>

כשר, נאלץ גואריני להתמודד עם נסיגת כוחות נאט"ו מאפגניסטן. באוגוסט 2021, בעקבות מתקפת הטליבאן, השתתפה ממשלת איטליה במבצע פינוי הכוחות מקאבול.<ref>[https://www.ilpost.it/2021/08/23/italia-evacuazione-kabul/ Un po’ di numeri sull’evacuazione italiana degli afghani da Kabul], Il Post</ref> במסגרת מבצע "אקילה אומניה",<ref>[http://www.esercito.difesa.it/comunicazione/Pagine/operazione-omnia_210823.aspx Esercito Italiano nell'Operazione "Aquila Omnia"], Esercito Italiano</ref> כמעט 5,000 אפגנים פונו על ידי הכוחות המזוינים האיטלקיים והובאו לאיטליה.<ref>[https://www.dire.it/26-08-2021/663295-afghanistan-sono-4-832-gli-afghani-evacuati-in-italia-con-loperazione-aquila-omnia/ Afghanistan, sono 4.832 gli afghani evacuati in Italia con l’operazione ‘Aquila Omnia’], Agenzia Dire</ref>

== היסטוריית בחירות ==
* בחירות 2013: בית הנבחרים של איטליה, נציג לומברדיה, מפלגת ה-PD, נבחר.
* בחירות 2018: בית הנבחרים של איטליה, נציג לומברדיה, מפלגת ה-PD, נבחר.

==קישורים חיצוניים==

==הערות שוליים==

קטגוריה:שרי ההגנה של איטליה
קטגוריה:פוליטיקאים איטלקים
קטגוריה:ראשי עיריות באיטליה
קטגוריה:בוגרי אוניברסיטאות באיטליה
קטגוריה:איטלקים שנולדו ב-1966